
           Siguldā

10.06.2026. Nr.A-1.8/12/1697


Ieinteresētajiem piegādātājiem


[bookmark: _Hlk139965109]Par iepirkumu “Ēdināšanas pakalpojuma nodrošināšana Laurenču sākumskolā” (ID Nr. SNP 2026/36/IZŅĒMUMS) 


Siguldas novada pašvaldības iepirkuma komisija (iepirkumiem saimnieciskajos, klientu apkalpošanas, sociālās jomas un sporta jautājumos) 09.06.2026. ir saņēmusi un izskatījusi ieinteresētā piegādātāja iesniegumu ar jautājumiem par iepirkuma “Ēdināšanas pakalpojuma nodrošināšana Laurenču sākumskolā”, (iepirkuma identifikācijas Nr. SNP 2026/36/IZŅĒMUMS) nolikuma prasībām (09.06.2026. Nr.26-iep/26).  
Iepirkuma komisija, iepazīstoties ar iesniegtajiem jautājumiem ir  secinājusi, ka nepieciešams veikt grozījumus iepirkuma nolikumā. Konstatētas tehniska rakstura (pārrakstīšanās) kļūdas, kā arī grozījumi nepieciešami, lai pretendentiem būtu iespējams precīzāk sagatavot piedāvājumu, bet iepirkuma komisijai izvērtēt piedāvājumus.  Konstatēts, ka prasībās kļūdaini norādītas klašu grupas, par kurām nepieciešams iesniegt ēdienkartes piedāvājuma ietvaros. 
Informējam, ka iepirkuma komisija ir sagatavojusi atbildes uz iesniegtajiem jautājumiem, kā arī veikusi grozījumus iepirkuma nolikumā.

Pielikumā: ieinteresētā pretendenta uzdotie jautājumi un iepirkuma komisijas sniegtās atbildes, iepirkuma procedūras nolikums ar grozījumiem (izmaiņu režīmā).

1. pielikums
09.06.2026. komisijas sēdes
protokolam Nr. 2

Atbildes uz ieinteresētā piegādātāja uzdotajiem jautājumiem iepirkumā 
“Ēdināšanas pakalpojuma nodrošināšana 
Laurenču sākumskolā” 
identifikācijas Nr. SNP 2026/36/IZŅĒMUMS

	Nr. p. k.
	Ieinteresētā piegādātāja jautājumi
	Iepirkuma komisijas atbildes

	1.
	Nolikuma 5.5.3 punktā rakstīts: “……un vienas sezonas 20 dienu ēdienkartē tiek izmantoti ēdienu gatavošanā vismaz 3 reizes un tādējādi atbilst katru dienu vai katru nedēļu izmantojamiem produktiem.”
Nolikuma 5.5.4 punktā rakstīts: “ …… un vienas sezonas 10 dienu ēdienkartē tiek izmantoti ēdienu gatavošanā vismaz 3 reizes un tādējādi atbilst katru dienu vai katru nedēļu izmantojamiem produktiem.”
Lūdzam Iepirkumu komisiju pievērst uzmanību, ka vērtēšanas kritērijā 5.5.3 un 5.5.4 tiek prasīta pretrunīga informācija – vienā par katru dienu vai nedēļu izmantojamiem produktiem tiek uzskatīti produkti, kas vismaz 3 reizes izmantoti vienas sezonas 20 dienu ēdienkartēs, otrā gadījumā, vienas sezonas 10 dienu ēdienkartēs.
Lūdzam Iepirkumu komisiju veikt labojumus Nolikumā norādot pareizo informāciju.
	Iepirkuma nolikuma 5.5.3. un 5.5.4. punkti grozīti un izteikti jaunā redakcijā. Sagatavojot piedāvājumu, lūdzam ņemt vērā veiktos grozījumus. Papildus informējam, ka grozījumi (izmaiņu režīmā) ir iestrādāti iepirkumu nolikuma konsolidētajā versijā, kas publicēta Elektronisko iepirkumu sistēmā, šī iepirkuma sadaļā.

	2
	Nolikuma 5.5.4 punktā, kritērijā “Videi draudzīgs pārtikas produktu piegādes veids” rakstīts: “ …… Iepirkuma komisija vērtē pretendenta pārtikas produktu piegādes atbilstību videi draudzīgam piegādes veidam katrā no pārtikas grupām saskaņā ar pretendenta sniegto informāciju, aprēķinot vidējo piegādes attālumu katrā produktu grupā:

1) piena produkti un to izstrādājumi;
2) gaļas, zivju produkti un to izstrādājumi;
3) dārzeņi, augļi un to izstrādājumi (kuru izcelsmes valsts ir Latvija);
4) maize, miltu un pilngraudu produkti.
Pretendentam ir jānorāda produktu piegādātāji tiem šo grupu produktiem, kuri ir attiecināmi uz MK noteikumu Nr. 172………. “
Pēc augstāk minētās informācijas, šajā kritērijā tiks vērtēti vidējie aritmētiskie kilometri no ražotājiem/audzētājiem, kas norādīti katrā produktu grupā. Pielikums 3.1., kurā Pretendentam jānorāda produkti, kurus izmantos ēdiena pagatavošanā, nesatur informāciju par produktu grupām vai to, ka Pretendentam piedāvātie produkti būtu jāgrupē kādās noteiktās grupās. 
Vai Iepirkumu komisija pati, vērtējot piedāvājumu, piedāvātos produktus sagrupēs attiecīgajās grupās un skaitīs vidējo attālumu konkrētai grupai?
	Pielikums 3.1. izteikts jaunā redakcijā. Papildus informējam, ka komisija vērtēs piedāvājumu atbilstoši preču grupām, skaitot vidējo attālumu konkrētai grupai.

	3
	Saskaņā ar Ministru kabineta 2012. gada 13. marta noteikumu Nr. 172 2. pielikumu vispārējās pamatizglītības iestāžu izglītojamajiem ir noteiktas enerģētiskās vērtības un uzturvielu normas komplekso pusdienu ēdienkartei, savukārt dienas uztura normas ir noteiktas tikai to izglītības iestāžu izglītojamajiem, kuras sniedz dienesta viesnīcas vai internāta pakalpojumus.
Lūdzam skaidrot, uz kāda normatīvā vai faktiskā pamata Tehniskās specifikācijas 3. pielikuma 1.1. punktā pretendentiem tiek prasīts izstrādāt 20 darba dienu brokastu, pusdienu un launaga ēdienkartes, ja iepirkuma priekšmets attiecas uz vispārējās izglītības iestādes izglītojamo ēdināšanu un MK noteikumu Nr. 172 2. pielikumā šādām izglītības iestādēm noteiktas normas komplekso pusdienu ēdienkartei.
Lūdzam precizēt, vai pasūtītājs paredz pilnas dienas ēdināšanas pakalpojumu un kādi uzturvērtības kritēriji šādā gadījumā piemērojami brokastīm un launagam.

	Skaidrojam, ka iepirkuma komisija balstīsies uz  Ministru kabineta 2012. gada 13. marta noteikumu Nr. 172 2. pielikuma  3. punktu - brokastīm jāsastāda 25-30% no dienas uzturvērtību un enerģētiskās vērtības normas, bet launagam 10-15% no dienas uzturvērtību un enerģētiskās vērtības normas. Brokastu un launaga piedāvājumā tiks vērtēti ēdienu gatavošanā iekļauto produktu atbilstība skolēnu uzturam un iesniegtās ēdienu tehnoloģiskās kartes. 

	4
	Lūdzam precizēt Tehniskās specifikācijas prasības, jo starp 1.2.2.1. un 3.1. punktu konstatējama iespējama neatbilstība. 1.2.2.1. punktā noteikts, ka jāiesniedz 20 darba dienu brokastu, pusdienu un launaga ēdienkartes, tai skaitā veģetārās, 2 sezonām 1.–2. klašu un 3.–6. klašu izglītojamajiem.
Savukārt 3.1. punkta a) apakšpunktā paredzēta ēdienkarte 1.–2. klašu izglītojamajiem, bet b) apakšpunktā paredzēta tikai veģetārā ēdienkarte 3.–6. klašu izglītojamajiem.
Lūdzam skaidrot:
1. Vai 3.–6. klašu izglītojamajiem jāizstrādā tikai veģetārā ēdienkarte vai arī gan pamatēdienkarte, gan veģetārā ēdienkarte?
1. Kā interpretējama prasība 1.2.2.1. punktā par ēdienkaršu sagatavošanu abām vecuma grupām, ja 3.1. punktā 3.–6. klašu grupai minēta tikai veģetārā ēdienkarte?
1. Vai 3.1. punkta b) apakšpunktā nav pieļauta redakcionāla kļūda un bija paredzētas ēdienkartes 3.–6. klašu izglītojamajiem, tai skaitā veģetārās alternatīvas?

	Nolikuma 3. pielikuma “Prasības Tehniskajam piedāvājumam” 3.1. punkts izteikts jaunā redakcijā, lūdzu skatīt grozījumus pielikumā.


	5
	Lūdzam precizēt Tehniskās specifikācijas prasības attiecībā uz izglītojamo vecuma grupām. Tehniskajā specifikācijā paredzēts sagatavot ēdienkartes 1.–2. klašu un 3.–6. klašu izglītojamajiem. Savukārt Ministru kabineta noteikumos Nr. 172 uztura normas noteiktas vecuma grupām 1.–4. klase, 5.–9. klase un 10.–12. klase.
Ņemot vērā, ka 3.–6. klašu grupa ietver izglītojamos no divām dažādām MK noteikumu grupām (3.–4. klase un 5.–6. klase), kurām piemērojamas atšķirīgas uztura normas, lūdzam precizēt:
1. Pēc kurām MK noteikumu Nr. 172 uztura normām jāveido ēdienkartes 3.–6. klašu izglītojamajiem?
1. Vai pasūtītājs pieļauj ēdienkaršu izstrādi atbilstoši MK noteikumos noteiktajām vecuma grupām (1.–4. klase un 5.–9. klase)?
1. Kā tiks vērtēta ēdienkaršu atbilstība uztura normām, ja tehniskajā specifikācijā noteiktais klašu dalījums neatbilst MK noteikumos Nr. 172 noteiktajam vecuma grupu iedalījumam?

	Saskaņā ar Ministru kabineta 2012. gada 13. marta noteikumu Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” 2. pielikumā “Uztura normas vispārējās pamatizglītības, vispārējās vidējās izglītības un profesionālās izglītības iestāžu izglītojamiem” noteikto klašu iedalījumu, ēdienkartes jāiesniedz par ēdināmajiem 1.-4. klašu grupā un 5.-6. klašu grupā, lūdzu skatīt grozījumus pielikumā.

